stanford-oval/wikipedia huggingface dataset:
NHL ’94
Uudet ominaisuudet

Pelissä on monta uutta ominaisuutta kuten suoraan syötöstä -laukaukset, pelaajien kontrollia on parannettu, pleksin hajoaminen, poika joka hakkaa pleksiä katsomossa yms. Nyt pelaaja voi myös tallentaa edistymisensä. Peli tarjoaa neljä erilaista pelimoodia: kausimuoto, pudotuspelit, pudotuspelit (paras 7:stä -ohjelma) sekä rangaistuslaukauskilpailu. Maajoukkueita ei pelissä ole, mutta molemmat all-star -joukkueet ovat. Myös joukkueiden maalilaulut on lisätty peliin.
Aiheesta muualla

NHL '94 MobyGamesissa (englanniksi)
NHL Hockey sai NHL sekä NHLPA -lisenssit joten pelaajien ja joukkueiden nimet ovat nyt käytössä. (Kuva: DOS-versio)
Neea-Maria Joki

Neea-Maria Joki (s. 14. elokuuta 2004) on suomalainen lentopalloilija, pelipaikaltaan yleispelaaja tai hakkuri ja pituudeltaan 183-senttimetrinen. Hän pelasi lentopallon Mestaruusliigassa ensimmäisen ottelunsa joulukuussa 2020. Hän edusti kaudella 2020–2021 Kuortanetta ja siirtyi kaudeksi 2021–2022 LP Kangasalaan. Hänen kasvattajaseuransa on rovaniemeläinen Woman Volley.
Möbiuksen oireyhtymä

Möbiuksen oireyhtymä on aivohermovaurio, joka vaikuttaa useimmiten kasvohermojen toimintaan. Möbiusta voisikin kuvailla synnynnäiseksi kasvohermohalvaukseksi, sillä erotuksella että osalla potilaista jotkin hermot ovat jääneet vajavaisesti kehittyneiksi tai eivät ole kehittyneet lainkaan. Oireyhtymä saattaa aiheuttaa kasvohermojen toiminnallisten poikkeuksien lisäksi muitakin fyysisiä poikkeavuuksia, kuten erilaisia epämuodostumia muun muassa kieleen ja sormiin, ylävartalon lihasten heikkoutta, heikompia motorisia taitoja, joskus jopa autismia ja lievää kehitysvammaisuutta. Syitä oireyhtymän syntyyn ei ole vielä täysin selvitetty, mutta yhtenä syynä pidetään sikiön hapenpuutetta. Joissakin perheissä on havaittu geneettisiä yhteyksiä oireyhtymän ilmenemiseen, mutta tarkempaa näyttöä sen periytyvyydestä ei ole.
Oireyhtymä on nimetty Paul Julius Möbiuksen mukaan.
Muuttolinnun aika

| Muuttolinnun aika |
| --- | --- |

Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Petra Tarjanne
Säveltäjä:  Asko Mänttäri
Kuvaaja:  Heikki Katajisto
Leikkaaja:  Timo Linnasalo
Pääosat:  Antti Litja Hanna Manu Kari Heiskanen Liisa Halonen
Valmistustiedot
Valmistusmaa:  Suomi
Tuotantoyhtiö:  Reppufilmi Oy
Ensi-ilta:  1991
Kesto:  95 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Muuttolinnun aika on Anssi Mänttärin ohjaama ja käsikirjoittama elokuva vuodelta 1991.
Muuttolinnun aika käsittelee monien Mänttärin elokuvien tapaan perhetematiikkaa. Haastattelussa Mänttäri ei ole halunnut selittää elokuvaa mutta sanoo samassa yhteydessä, että jokaisella lapsella on oltava oikeus isään. Isän rooli on varta vasten kirjoitettu Antti Litjalle, eikä roolia Mänttärin mukaan voi esittää kukaan muu. Muutkin roolin Mänttäri on pitkälle hahmotellut suunnittelemiensa näyttelijöiden mukaan. Joidenkin roolien näyttelijät poikkeavat kuitenkin alkuperäisistä suunnitelmista.
Aikalaisarviossa Litja saakin kiitosta: hän tekee "erään parhaimmista rooleistaan".  Myös Mänttärin realistinen ote todetaan myönteisesti ja luonnehditaan elokuvan tarjoavan "hienovireistä bluesia ja aidosti hauskoja hetkiä". Huomiota saa kuitenkin tietynlainen huolimattomuus, esimerkiksi päähenkilön takin vaihtuminen kesken matkan.
Näyttelijät

| 0 | 1 | 2 |
| --- | --- | --- |
|  Antti Litja  | … |  Ossi Eerola   |
|  Hanna Manu  | … |  Katja   |
|  Kari Heiskanen  | … |  Pekka   |
|  Liisa Halonen  | … |  Merja   |
|  Aino Ahlberg  | … |  Jelena   |
|  Vieno Saaristo  | … |  Riitta   |
|  Tarja Omenainen  | … |  punkkarityttö   |
|  Heikki Peltonen  | … |  Eki   |
|  Mikko Tornivuori  | … |  Rami   |
|  Pertti Sveholm  | … |  puolikalju mies   |
|  Tarja Markus  | … |  Mirjami   |
|  Rea Mauranen  | … |  käheä-ääninen nainen   |
|  Mikko Hänninen  | … |  Pena   |
|  Tarja Rinne  | … |  tanssiva nainen   |
|  Susanne Nevalainen  | … |  2. tanssiva nainen   |
|  Maria Vähälä  | … |  Tiina, tsuppari   |
|  Raili Rusto  | … |  asiakas kemikaliossa   |
|  Taina Saikkonen  | … |  tarjoilijatar   |
|  Riikka Räsänen  | … |  tarjoilijatar   |
|  Kaisi Väisänen  | … |  tarjoilijatar   |
|  Tuula Väänänen  | … |  viinikassa   |
|  Timo Eränkö  | … |  kokki   |
|  Olli Vesala  | … |  juopunut asiakas   |
|  Ami Botell  | … |  trumpetisti ravintolaorkesterissa   |
|  Osmo Siikasaari  | … |  saksofonisti ravintolaorkesterissa   |
|  Martti Äijänen  | … |  rumpali ravintolaorkesterissa   |
|  Anu Nevalainen  | … |  polttarijuhlija   |
|  Maarit Koskinen  | … |  polttarijuhlija   |
|  Marika Bergstöm  | … |  polttarijuhlija   |
|  Minna Längman  | … |  polttarijuhlija   |
|  Maritta Lundahn  | … |  polttarijuhlija   |
|  Jukka Puotila  | … |  radioääni   |
|  Alina Mänttäri  | … |  Katja lapsena   |
|  Tuula Mänttäri  | … |  Katjan äiti lapsuuskuvissa   |
|  Matti Halonen  | … |  junan matkustaja   |
|  Kari Helaseppä  | … |  asiakkaita soittoravintolassa   |
|  Roger Casagrande  | … |  asiakkaita soittoravintolassa   |
|  Ulla-Maija Nenonen  | … |  asiakkaita soittoravintolassa   |
|  Pamela Skurnik  | … |  asiakas ravintolassa   |
|  Heikki Blomroos  | … |  mies keittiössä   |
NigeriaSat

NigeriaSat on nigerialaisten kaukokartoitussatelliittien perhe.
Englantilainen Surrey Satellite Technology suunnitteli ja rakensi NigeriaSat-1-satelliitin, joka on osa monikansallista Disaster Monitoring Constellation-konstellaatiota, joka seuraa mm. katastrofeja mutta kartoittaa Maata moniin muihin tarkoituksiinkin.
Nigerian avaruusjärjestön SSTL-yhtiöltä tilaamat NigeriaSat-2- ja NigeriaSat-X-satelliitit laukaistaan 7. heinäkuuta 2011 avaruuteen Dnepr-kantoraketilla.
Najat Aatabou

Najat Aâtabou
Najat Aâtabou (s. 9. toukokuuta 1960 Meknes) on marokkolainen laulaja ja säveltäjä. Lauluissaan hän on tuonut esille marokkolaisen naisen asemaa yhteiskunnassa ja herättää naisia feminismiin.
Aatabou syntyi köyhään perheeseen jossa oli viisi poikaa ja neljä tyttöä. Hän unelmoi lakiopinnoista, mutta hänestä tuli sattumalta laulaja. Aatabou oli laulamassa eräissä perhejuhlissa, kun yksi juhlijoista nauhoitti salaa hänen laulunsa ja laittoi sen myyntiin. Kasetista otettiin lukemattomia kopioita ja hänen laulunsa soi pian kaikkialla.
Perhe halusi Aatabousta jotain muuta kuin laulajaa ja hänen veljensä uhkaisivat tappaa hänet. Hänen oli jätettävä kotinsa ja asuttava kolme vuotta Casablancassa mahdollisimman huomaamattomana.
Aataboun hitti vuonna 1991 oli nimeltään "Hedi Kebna Bayna", suomeksi "selvä vale". Laulu kertoo miehestä joka pettää vaimoaan täysin avoimesti. Sen jälkeen hänen laulunsa ovat kertoneet naisista. Naisista jotka ovat vahvoja, haavoittuneita, mutta silti valmiita puolustamaan oikeuksiaan. Rohkeiden laulujensa johdosta hän alkoi saada valtavasti ihailijoita. Hänellä on nykyään ihailijoita kaikkialla arabimaissa ja Euroopassa asuvien marokkolaisten keskuudessa.
Nykyään Aatabou asuu Ranskassa. Hän on naimisissa marokkolaisen tuottajan, Hassan Dikoukin kanssa. Pariskunnalla on kolme lasta.
Lisää aiheesta

http://www.discogs.com/artist/1207187-Najat-Aatabou
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Neliöksi pakotettu

| Neliöksi pakotettu Yhteiskunnan Mutantit |
| --- | --- | --- |

EP-levyn tiedot
 Julkaistu: 11. marraskuuta 2016
 Formaatti: CD, digitaalinen
 Tyylilaji: alternative rock, punk rock
 Kesto: 12.20
 Levy-yhtiö: Ainoa Productions
Yhteiskunnan Mutanttien muut julkaisut
| Yhteiskunnan Mutantit 2015 | Neliöksi pakotettu 2016 | Tuote 2017 |
Neliöksi pakotettu on rockyhtye Yhteiskunnan Mutanttien EP-levy, joka julkaistiin 11. marraskuuta 2016.
Nimikkokappaleesta julkaistiin musiikkivideo 16. toukokuuta 2016.
Kappaleet

Mädäntyneet Aivot – 2.03
Neliöksi pakotettu – 3.44
Hyvää työtä, veljet! – 2.18
Ääretön regressio – 3.10
Väärät avaimet – 1.05
Möhköfantti

Möhköfantti Möhköä (vasemmalla) vetää kärsästä hänen pomonsa, 
Tane -niminen tärppä.
Möhköfantti (engl. Heffalump) on fiktiivinen, elefanttia muistuttava olento A. A. Milnen Nalle Puh -tarinoissa. Alkuperäisissä kirjoissa möhköfanttia ei koskaan nähdä, mutta myöhemmissä Disney-elokuvissa otus on esiintynyt.
Milnen kirjoissa Nalle Puh ja Nasu yrittävät pyydystää möhköfanttia mutta eivät saa sitä koskaan ansaan. Vaikka möhköfanttia ei varsinaisesti nähdäkään, on Puh-kirjojen kuvittaja E. H. Shepard piirtänyt elefanttia muistuttavan möhköfantin kuvitukseksi lukuun, jossa Puh yrittää saada unta ja alkaa laskea lampaiden sijasta möhköfantteja. Kirjojen oikeudet nykyisin omistava Walt Disney Company on sittemmin tehnyt useita animaatioelokuvia, joissa möhköfantit esiintyvät. Vuonna 2005 valmistui elokuva Nalle Puh ja Möhköfantti, jossa esiintyi äitiään etsivä möhköfantin poikanen, Fantti. Elokuvassa se on kiltti olento, ja se ystävystyykin Puolen hehtaarin metsän asukkaiden kanssa, etenkin Ruun.
TV-sarjan Nalle Puhin uudet seikkailut suomenkielisessä dubbauksessa möhköfantteja kutsuttiin "kanttifanteiksi" (poikkeuksena jakso Möhköfantin ansa), mutta muissa suomennoksissa möhköfanteiksi.
Myrsky (Mokoman albumi)

| Myrsky Mokoma |
| --- | --- | --- |

Studioalbumin tiedot
 Julkaistu: 8. maaliskuuta 2024
 Formaatti: CD, LP, digitaalinen
 Tuottaja(t): Jonas Olsson
 Tyylilaji: thrash metal
 Kesto: 38.26
 Levy-yhtiö: Sakara
Listasijoitukset
  2. (albumilista)    2. (fyysinen albumilista)
Mokoman muut julkaisut
| Ihmissokkelo 2020 | Myrsky 2024 |   |
Singlet albumilta Myrsky
 ”Malja sille! (feat. Anni Lötjönen)” Julkaistu: 2. kesäkuuta 2023  ”Taivaan tuuliin” Julkaistu: 1. syyskuuta 2023  ”Pyhä Vitutus” Julkaistu: 29. joulukuuta 2023  ”Haluamanilainen” Julkaistu: 1. maaliskuuta 2024
Myrsky on suomalaisen metalliyhtye Mokoman 12. studioalbumi, joka julkaistiin 8. maaliskuuta 2024. Albumin on tuottanut Emma-gaalassakin vuoden tuottajana ja musiikintekijänä palkittu Jonas Olsson.
Albumilta on julkaistu singlenä kappaleet "Malja sille!", "Taivaan tuuliin", "Pyhä Vitutus" ja "Haluamanilainen", joista on kuvattu myös musiikkivideot.
Taustaa

Yhtyeen laulaja-sanoittaja Marko Annala kommentoi albumia tiedotteessa:
»Suomessa ei ole liikaa artisteja, jotka voisivat sanoa tehneensä 12 albumia. Sovitimme näitä fyysisestikin varsin vaativia kappaleita treenikämpällä ja ihmettelimme, kuinka meillä vieläkin voi olla näin paljon vitutusta ja tunteenpaloa jäljellä. Alkoi käydä ilmeiseksi, että tämä albumi ei tule tekijäkaartillemme olemaan mikään ohimenevä puhuri, vaan tuntuvasti raivoisampi ilmiö. Suoranainen myrsky.»
Kappaleet

Kappaleet san. Marko Annala, ellei toisin mainita.
Joukkotuhoase – 3.21 (säv. Kuisma Aalto, Annala, Tuomo Saikkonen)
Haluamanilainen – 4.17 (säv. Aalto, Annala, Saikkonen)
Taivaan tuuliin – 3.35 (säv. Annala)
Pyhä Vitutus – 3.21 (säv. Aalto)
Tulisiko ikävä? – 3.38 (säv. Annala, Saikkonen)
Jos tulevaisuus on – 2.57 (säv. Annala)
Malja sille! – 2.42 (feat. Anni Lötjönen, säv. Annala, san. Annala, Lötjönen)
Sydänkäyrä – 3.40 (säv. Annala, Saikkonen)
Ympyrä sulkeutuu – 3.30 (säv. Annala, Saikkonen)
Ulappa – 3.26 (säv. Annala)
Laitimmainen kerta – 3.54 (säv. Annala)
Arvostelut

Kaaoszine:
Soundi:
V2.fi:
Inferno:
Battlefield 1

| Battlefield 1 |
| --- | --- |
 Pelin kansikuva
Kehittäjä:  EA DICE
Julkaisija:  Electronic Arts
Jakelija:  Humble Store, Steam, Microsoft Store ja PlayStation Store
Ohjaaja:  Jörgen Carlström Stefan Strandberg Lars Gustavsson
Tuottaja:  Aleksander Svendsen Grøndal
Suunnittelija:  Daniel Berlin
Käsikirjoittaja:  Steven Hall
Säveltäjä:  Patrik Andrén Johan Söderqvist
Pelisarja:  Battlefield
Pelimoottori:  Frostbite Engine
Julkaistu:   21. lokakuuta 2016
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18
Alusta:  Microsoft Windows PlayStation 4 Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK    : 
Battlefield 1 on  EA DICE:n kehittämä ja Electronic Artsin julkaisema ensimmäisen persoonan ammuntapeli. Nimestä huolimatta peli on Battlefield-pelisarjan neljästoista osa. Se sijoittuu ensimmäiseen maailmansotaan. Peli julkaistiin 21. lokakuuta 2016 Xbox Onelle, PlayStation 4:lle ja Microsoft Windowsille.
Battlefield 1 sai myönteiset arvostelut kriitikoilta ja peli nähtiin parannuksena sarjan edellisiin osiin verrattuna. Suurin osa arvosteluista kehuu pelin ensimmäisen maailmansodan teemaa, moninpeliä, yksinpelikampanjaa, ääniä sekä grafiikoita. Pelin-jatko-osa, toiseen maailmansotaan sijoittuva Battlefield V, julkaistiin marraskuussa 2018, ja se sai myös hyvän vastaanoton.
Pelaaminen

Niin kuin aikaisemmatkin osat, Battlefield 1 on ensimmäisen persoonan ammuntapeli. Peli sijoittuu ensimmäiseen maailmansotaan ja on saanut inspiraationsa historiallisista tapahtumista. Pelaajat voivat käyttää maailmansodan aikaisia aseita. Lähitaistelua on myös parannettu ja uusia lyömäaseita lisätty, kuten miekat, nuijat ja lapiot. Pelaajat voivat ohjata myös useita eri kulkuneuvoja, kuten kevyet ja raskaat tankit, hevoset, autot, lentokoneet ja junat. Pelaaja voi valita neljästä eri hahmoluokasta (Assault, Scout, Medic ja Support) tai valita lentokoneen tai panssarivaunun mukana automaattisesti tulevan pilotin tai panssarivaunumiehistön jäsenen.
Pelin kartat sijoittuvat maapallon eri puolille, esimerkiksi Lähi-itään, länsirintamalle sekä Alpeille. They Shall Not Pass -lisäosan mukana tulivat Ranskaan sijoittuvat kartat ja In the Name of the Tsar -lisäosassa Venäjän keisarikuntaan sijoittuvat kartat.
Pelin moninpeli tukee 64 pelaajaa. Uudistettu Squad-järjestelmä helpottaa ryhmässä pelaavien pääsyä ja poistumista moninpelissä.
Lisäosat

Peliin julkaistiin yhteensä neljä lisäosaa: They Shall Not Pass, In the Name of the Tsar, Turning Tides ja Apocalypse.
Lisäosat > They Shall Not Pass

They Shall Not Pass on pelin ensimmäinen lisäosa, joka julkaistiin 14. maaliskuuta 2017 Premium-passin omistajille ja 29. maaliskuuta kaikille. Se lisää peliin Ranskan armeijan, kaksi uutta ajoneuvoa: Saint-Chamond-tankin ja Char 2C:n, uusia aseita kuten Chauchat m1915, FN Browning M1903, Ribeyrolles 1918, RSC 1917 ja Lebel Model 1886 sekä neljä Ranskaan sijoittuvaa karttaa.
Lisäosat > In the Name of the Tsar

In the Name of the Tsar on pelin toinen lisäosa, joka julkaistiin syyskuussa 2017. Lisäosassa tuli: Venäjän armeija, kuusi Venäjään sijoittuvaa karttaa, naissotilas, 11 uutta asetta, Model 1900, Avtomat Fjodorova, Parabellum MG14/17, Mosin-Nagant M91, Nagant Revolver, SMG 08/18, General Liu Rifle, Perino Model 1908, Vetterili-Vitalli M1870/87, Obrez Pistol ja C93 Carbine, lyöntiaseita, Venäjän armeijan käyttämä vuoden 1912 kranaatti. Myös uusia kulkuneuvoja tuli: Ilya-Muromets Heavy Bomber, Putilov-Garford Heavy Armored Car ja Y-Lighter Landing Craft. Lisäosassa tuli uusi pelimuoto, Supply Drop.
Lisäosat > Turning Tides

Turning Tides on pelin kolmas lisäosa, joka julkaistiin 11. joulukuuta 2017. Se sijoittuu vuoteen 1915 ja keskittyy enimmäkseen rannikkotaisteluihin sekä maihinnousuun. Lisäosassa tulee neljä uutta karttaa, kuusi uutta asetta, M1917 Trench Carbine, Maschinenpistole M1912/P.16, Farquhar-Hill, M1917 MG, Carcano M91 Carbine ja Type 38 Arisaka, sekä uusi hävittäjä ja ilmalaiva.
Lisäosat > Apocalypse

Apocalypse on pelin neljäs ja viimeinen lisäosa, joka julkaistiin 2018. Lisäosassa tuli: Uusi pelimuoto Air Assault, viisi uutta karttaa, uusia lyöntiaseita, kuusi uutta asetta; RSC SMG, Howell Automatic Rifle, lMG 08/18, Ross MkIII, M1917 Enfield ja Webley Revolver Mk VI.. Siinä julkaistiin myös uusia ilmatorjunta-aseita, kaksi uutta pommikonetta, Hansa Brandenburg GI ja Airco DH10 sekä uusia tehtäviä.
Vastaanotto

Battlefield 1 sai yleisesti ottaen hyvän vastaanoton. Pelin traileri on YouTuben tykätyin videopelitraileri. Kriitikot kehuivat pelin virkistävää tunnelmaa sekä riskiä, jonka DICE otti tehdessään ensimmäiseen maailmansotaan sijoittuvan pelin. Peli sai kuitenkin kritiikkiä keskusvaltojen puuttumisesta pelin kampanjassa.
Aiheesta muualla

Battlefield 1 MobyGamesissa (englanniksi)
Mäkilampi (Pieksämäki, Haapakoski)

| Mäkilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°26′45″N, 27°07′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  metsäoja Kylmäpuroon 
Järvinumero:  14.797.1.012
Mittaustietoja
Pinnankorkeus:  132,4 m  
Pituus:  360 m  
Leveys:  330 m  
Rantaviiva:  1,213 km  
Pinta-ala:  4,154 ha  
Saaria:  ei saaria 
 fiMäkilampi 
Mäkilampi  on Etelä-Savossa Pieksämäellä  Leppämäen lähellä sijaitseva lampi.
Maantietoa

Lampi on 360 metriä pitkä, 330 metriä leveä, ja sen pinta-ala on 4,2 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Vuorisen valuma-alueeseen (14.797) se kuuluu. Lammen vedenpinnan korkeus on 132,4 metriä mpy.
Nils Olav

Nils Olav on kuningaspingviini, joka on Edinburghin eläintarhan maskotti ja Norjan kuninkaan vartiokaartin ritari.
Nils Olav sai nimensä vuonna 1972 majuri Nils Egelieniltä ja Norjan kuningas Olavi V:ltä. Nils Egelien oli järjestämässä pingviinin saamista Edinburghiin. Tämän jälkeen Nils Olav sai Norjan vartiokaartin kunniajäsenyyden.
Ensimmäinen Nils Olav kuoli vuonna 1987. Se korvattiin sen jälkeen kaksivuotiaalla kuningaspingviinillä, ja se sai nimekseen Nils Olav II. Vuonna 2008 Nils Olavista tuli maailman ensimmäinen ritarin arvon saanut lintu. Toinen Nils Olav kuoli tämän jälkeen. Nils Olav III ylennettiin vuonna 2016 prikaatikenraaliksi. Syksyllä 2023 Nils Olav III ylennettiin kenraalimajuriksi ja on todennäköisesti maailman korkea-arvoisin eläin.
Nedstrandin kirkko

| Nedstrandin kirkko Nedstrand kyrkje |
| --- | --- |
 Kirkko vuonna 2008.
Sijainti:  Tysvær, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1868
Suunnittelija:  H. D. F. Linstow ja Conrad Fredrik von der Lippe
Materiaali:  puu
Istumapaikkoja:  480
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nedstrandin kirkko (norj. Nedstrand kyrkje) on Tysværin kunnassa Rogalandin läänissä Norjassa sijaitseva puinen pitkäkirkko vuodelta 1868.
Aiheesta muualla

Kuvia tai muita tiedostoja aiheesta Nedstrandin kirkko Wikimedia Commonsissa
Nils Nyman

Nils Nyman (28. heinäkuuta 1768 Uusikaupunki – 16. toukokuuta 1818 Uusikaupunki) oli suomalainen kauppias, raatimies ja valtiopäivämies.
Nils Nymanin vanhemmat olivat Niels Nyman ja Brita Blomstrand ja puoliso vuodesta 1803 Maria Martha Nycopensis, raatimies Aron Nycopensiksen ja Anna Springerin tytär. Kauppias, raatimies Nils Nyman kuoli Uudessakaupungissa 49-vuotiaana toukokuussa 1818. Nyman oli porvarissäädyssä Uudenkaupungin edustaja  Porvoon valtiopäivillä 1809.
Nils Olsson

| Mitalit | Mitalit | Mitalit |  |
| --- | --- | --- | --- |
|   Nils Olsson. |   Nils Olsson. |   Nils Olsson. |  |
Maa:   Ruotsi
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | arkkitehtuuri |  |
Valhallan uimahalli
 Göteborgissa Ruotsissa.
Nils Edvin Olsson (10. maaliskuuta 1891 Halmstad Halland – 21. syyskuuta 1951 Göteborg) oli ruotsalainen arkkitehti.
Olsson osallistui vuoden 1948 Lontoon olympialaisiin, joissa hän voitti pronssia arkkitehtuurissa teoksellaan "Valhallan uimahalli".
Nedrick Young

| Nedrick Young |
| --- | --- |
 Nedrick Young elokuvassa Punainen Kapteeni (1952).
Henkilötiedot
Syntynyt: 23. maaliskuuta 1914 Philadelphia, Pennsylvania
Kuollut: 16. syyskuuta 1968 (54 vuotta) Hollywood, Kalifornia
Kansalaisuus:  Yhdysvallat
Ammatti:  käsikirjoittaja ja näyttelijä
Käsikirjoittaja
Muut nimet:  Nathan E. Douglas, Nathan Douglas ja Ned Young
Palkinnot
 Oscar-palkinto elokuvasta Kahle (1958) 
Aiheesta muualla
IMDb
Elonet
Nedrick Young (23. maaliskuuta 1914 Philadelphia – 16. syyskuuta 1968 Hollywood) oli yhdysvaltalainen elokuva-alan monitoimimies, joka kunnostautui niin näyttelijänä kuin käsikirjoittajanakin. Hän käsikirjoitti muun muassa elokuvan Jailhouse Rock (1957), jonka pääosia esittivät Elvis Presley ja Judy Tyler.
Young joutui vuonna 1953 Hollywoodin mustalle listalistalle koska kieltäytyi todistamasta komitealle joka tutki kommunisteiksi tai kommunistisympatioista epäiltyjä henkilöitä. Listalle saattoi joutua myös sellaisia henkilöitä joilla oli kommunisti tuttavia tai kannattivat liberaaleja aatteita. Työnsaanti vaikeutui henkilöillä jotka olivat joutuneet listalle, ja sen vuoksi Young käytti sen takia muun muassa nimiä Nathan E. Douglas, Nathan Douglas ja Ned Young. Listalle joutuneille ei myöskään myönnetty vuodesta 1957 lähtien Oscar-palkintoja koska Yhdysvaltain elokuva-akatemia muutti sääntöjä niin ettei kommunistipuolueen jäsenille tai todistamisesta kieltäytyneille myönnetä palkintoa. Sen vuoksi käsikirjoittajat alkoivat kirjoittaa salanimillä ja siitä seurasi ongelmia kun he saivat Oscar-palkintoja salanimillä ja selittäminen tuli vaikeaksi. Vuonna 1959 oli tiedossa että palkinto elokuvasta Kahle oli tulossa käsikirjoittaja Nathan E. Douglasille ja sen toiselle käsikirjoittalle niin elokuva-akatemia kumosi säännön.
Aiheesta muualla

Nedrick Young Internet Movie Databasessa. (englanniksi)
Nedrick Young AFI Catalog. Viitattu 25.8.2023. (englanniksi)
Nanna (sarjakuva)

Nanna-albumi, Arktinen banaani 2010.
Tuuli Hypén Helsingin kirjamessuilla 2011.
Nanna on suomalaisen Tuuli Hypénin luoma strippisarjakuva, jonka päähenkilö on ihmismäinen kettu Nanna.
Nanna syntyi Sarjis 2009 -kilpailuun, jossa se sai kunniamaininnan. Tämän jälkeen sarjaa julkaistiin Ilta-Sanomissa kuukauden kotimaisena sekä Turun Sanomissa. Ensimmäinen Arktisen banaanin kustantama Nanna-albumi ilmestyi vuonna 2010 ja toinen 2011. Vuonna 2011 sarja oli Sarjakuva-Finlandia-ehdokkaana. Nanna ilmestyi vuonna 2012 arkisin kahdeksassa suomalaisessa kaupunkilehdessä, jotka olivat Helsingin Uutiset, Vantaan Sanomat, Länsiväylä, Turkulainen, Tamperelainen, Seinäjoen Sanomat, Lappeenrantalainen ja Imatralainen. Sunnuntaisarjana Nanna ilmestyi Helsingin Sanomissa vuonna 2012. Samana vuonna ilmestyi kolmas albumi.
Hahmot

Nanna: ihmismäinen naiskettu
Nannan äiti: tavallinen kettu
Veikka: tavallinen kettu, Nannan pikkuveli
Ritu: ihminen
Misse: ihmismäinen kollikissa
Lamiau: ihmismäinen naispuolinen kissa
Ritun mummi: ihminen
Albumit

Nanna.  Arktinen banaani, 2010.  ISBN 978-952-5768-57-2.
Nanna 2: Jäljet pelottavat!.  Arktinen banaani, 2011.  ISBN 978-952-270-013-1.
Nanna: Cityeläinkirja.  Arktinen banaani, 2012.  ISBN 978-952-270-034-6.
Nanna 3: Ketunleipää tienaamassa.  Arktinen banaani, 2012.  ISBN 978-952-270-058-2.
Nanna: Ketun koko kuva.  Arktinen banaani, 2013.  ISBN 978-952-270-109-1.
Nanna: Eläimen pelikirja.  Arktinen banaani, 2018.  ISBN 978-952-270-394-1.
Aiheesta muualla

Matti Karjalainen: Kettumaisen hyvä sarjakuva. Kvaak.fi 10.09.2010.
Kimmo Rantanen: Kettutyttö ylioppilaskylässä. Turun sanomat 3.10.2010.
Harri Römpötti: Tyttökettu muuttaa kaupunkiin. Helsingin Sanomat 15.11.2010.
Janne Suominen: Sijoita sarjakuvaan! (Arkistoitu – Internet Archive). Lumo 14.9.2010.
Sami Tammi: Nanna-kettu pinkaisi umpimetsästä lehtien sivuille. Yle Turku 24.2.2011.
Matti Karjalainen: Ketunhäntä kainalossa. Kvaak.fi 28.7.2011.
Kimmo Parikka: Tuuli Hypén ”piirtää kamaa” kettutyttö Nannasta. Kaarinan uutiset 24.9.2011.
Nils Nygren

Nils Alfons Nygren (20. huhtikuuta 1935 Sundom – 5. lokakuuta 2018 Sulva) oli Sulvassa asunut suomalainen taidemaalari ja kuvanveistäjä.
Nygrenin teoksia on ollut näytillä Suomessa ja Ruotsissa. Nygrenin tuotantoon kuului akvarelli- ja öljymaalausten lisäksi puuveistoksia.
Nygrenin puoliso oli Göta Karita Nygren (1936–2019).